G. 1968. RICHARD M. NIXON IZABRAN JE ZA 37. PREDSJEDNIKA SJEDINJENIH DRŽAVA.
U KAMPANJI JE ZAGOVARAO ZAKON I RED.
DRŽAVNOG ODVJETNIKA MITCHELLA NAZIVAO JE POUZDANIM SAVJETNIKOM.
MITCHELLOVU SUPRUGU MARTHU NAZIVAO JE VRAŠKI OPASNOM.
G. 1974. - NIXON ODLAZI S DUŽNOSTI NAKON SKANDALA WATERGATE
Hoće li se država sad sama dovesti u red?
Je li Watergate iza nas?
Nadam se da nikad neće biti.
Donio je i nešto dobro.
Učimo političare da budu pošteni, a ne iskvareni.
Uvjeren sam, da nije bilo Marthe…
ne bi bilo Watergatea.
NETFLIXOV DOKUMENTARNI FILM
Gospođo Mitchell!
Je li ovo demokracija
kad ljudi ne smiju reći vlastito mišljenje
ni istinu?
Znate da volim medije.
Ako me nešto muči,
neću to objavljivati na sva zvona,
osim ako mislim da je to nužno učiniti i reći.
Kad ste jučer ujutro stigli u londonsku zračnu luku,
rekli ste: „Richard Nixon razorio mi je brak.”
Kako je Richard Nixon toliko utjecao
na vaš cijeli život?
Davide, dirate u osinje gnijezdo.
Ne znam mogu li to doista objasniti
u ovo malo vremena što imamo.
Imamo barem 30 minuta.
Sve počinje već na početku.
G. 1968.
John Mitchell, državni odvjetnik, živio je sa suprugom Marthom
u vošingtonskom kompleksu Watergate.
Svijet im se doimao dobrim.
Znam da predsjednik jako voli mog supruga.
Bili su odvjetnički partneri i vrlo bliski.
Mitchell je bivši odvjetnik za obveznice,
a prije vođenja kampanje g. Nixona 1968. godine
nije bio politički aktivan.
Kao državni odvjetnik
sada se bavi nekima od najkontroverznijih pitanja našeg doba.
Kažu da je vaš muž drugi najmoćniji čovjek u Washingtonu.
Recite nam kakav je zapravo.
Moj je muž vjerojatno jedan od najinteligentnijih muškaraca u zemlji.
Rekla bih čak i na svijetu.
Kako ste upoznali suprugu? Je li bio spoj na slijepo?
Nismo bili slijepi, izgleda, jer je sve ispalo dobro.
Bila sam obična gđa Mitchell iz Ryeja u državi New York.
Washington je bio kao neka druga zemlja.
Poluslužbena sam osoba ovdje u Washingtonu, pa je mnogo toga
što se traži i očekuje od mene kao supruge dužnosnika.
Željela bih poboljšati američke odnose
s drugim državama svijeta,
pokušati unijeti malo ljubavi u svijet.
Mladim kandidatima savjetovao sam kako pobijediti.
Prvo odaberite pravu ženu.
Ona neće biti glavna vijest i toga mora biti svjesna,
da će suprug biti glavna vijest.
Washingtonom su dominirali muškarci.
Vodili su ga bijelci u Bijeloj kući,
muškarci na svim razinama vlade.
Žene su bile hostese na vošingtonskoj društvenoj sceni.
Žene bi otišle u drugu sobu i pile kavu
dok su muškarci razgovarali o važnim stvarima.
Ali Martha Mitchell nije igrala tu igru.
Nije kanila biti supruga
koja sjedi u pozadini i samo šuti.
Supruga političara nije kao obična osoba
koja može činiti i govoriti što želi.
-Ali ja govorim što želim. -Da.
Srce, znaš što?
To sam danas vidjela u novinama
i mislim da niste odradili domaću zadaću.
Kad je Martha dolazila na večeru u Bijelu kuću, ljudi su bili na oprezu.
Žene su u ono doba bile suzdržanije, ali ne i Martha.
Predsjednik je očito bio svjestan toga.
Nije da nije volio žene.
Samo nije volio glasne žene.
Dobro sam se zabavljala s predsjednikom.
Nije znao kad se šalim, a kad ne.
Smatrao me čudnom osobom.
Povremeno bi previše popila,
a onda bi nazivala članove vlade u Washingtonu.
Voljela je zvati predsjednika.
Voljela je zvati „svog predsjednika”.
Zvali ste predsjednika Nixona
i razgovarali s njim nedavno telefonom?
-Jeste li ga zvali i rekli mu što da radi? -Povremeno mu dajem savjete.
RAT NIJE DOBAR ZA DJECU
Martha Mitchell danas je rekla da one koji zagovaraju nasilnu revoluciju
treba izbaciti iz ove zemlje.
Nije rekla kamo želi da ih se izbaci.
Noćas oko 2 h nazvala je Arkansas Gazette u Little Rocku
i zahtijevala da razapnu senatora Fulbrighta.
Gđa Mitchell pokazala se čudnovatom osobom
i prilično je zanimljivo.
Uvijek sam mislila da g. Fulbright, ako ćemo ga tako zvati,
a teško mi ga je tako zvati
jer nije bistar kao što bi mu po imenu zaključili…
Republikanski vođa Senata
na upit o priči o Marthi Mitchell odvratio je:
„Bože, zar je opet telefonirala?”
Dame i gospodo!
Mislim da nema sumnje da su isprva uživali
u pozornosti koju je Martha privlačila.
Bila je dobra, podupirala je stranku.
Iako je podržavala Nixona,
bila je sasvim neobuzdana.
A, još zanimljivije, Mitchell nije imao ništa protiv.
Ne mogu kontrolirati što govori ni što radi.
Štoviše, polako postaje poznata kao „nevođeni projektil”.
Srce, reći ću ti nešto.
Ako radim nešto loše u ovoj vladi,
slobodno mi reci.
Bilo kad, stvarno.
Cijela je vlada bila nesklona novinarima
i zato sam se ja tako sprijateljila s novinarima.
Kako su moji dečki?
Kad sam došla,
Amerikanci su se poistovjetili sa mnom.
Vlada nije mogla vjerovati.
„Što da rade s Marthom Mitchell?”
REĆI ISTINU
I supruga državnog odvjetnika, Martha Mitchell!
Proglasili smo vas osobom koja je učinila najviše za naš telekom,
a kao nagradu dobivate telefon u obliku Vrhovnog suda.
Bit će pravi užitak poklopiti slušalicu.
MARTHA UVIJEK IMA ŠTO REĆI
ČUDESNA MARTHA
MARTHA, PRVA DAMA VLADE
Martha Mitchell pogodila je ovaj grad kao bomba.
BRBLJAVA MARTHA
Bila je dašak svježine.
Svaki je novinar želio intervju, uključujući i mene.
Sjećam se kad sam se vraćala iz Kalifornije,
a Mitchelli su bili u avionu.
Bili smo straga u avionu,
a muškarci su kartali.
Došla je i Martha Mitchell.
Pitala sam što misli o minicama.
„Zašto ne pitate nešto važno?”
Rekoh: "U redu. Što mislite o ratu u Vijetnamu?”
Odvratila je: „Katastrofa.”
Muškarci su prestali kartati i uzeli su bilježnice.
Tad joj je zabranjen pristup u predsjednički zrakoplov.
DUH '76
MARTHA KAŽE: „RAT JE ‘KATASTROFA’”
Bio je to tipičan rat
u koji su se Sjedinjene Države upustile.
Nekoliko ga je vlada naslijedilo,
pa tako i Nixonova.
KOLIKO JOŠ SMRTI?
Marthini komentari bili su više nego neugodni.
Nitko drugi imalo povezan s vladom
nikad ne bi rekao takvo što.
Sigurno znate da može biti opasno za stranku
kad supruga progovara.
-Vrijedilo je ono: „Ne daj da govori.” -Ne baš.
-Stvarno? -Mislim da nije.
Samo je neobično da žena izražava svoje mišljenje.
Nixon: Martha nije luda, točno zna što radi.
PREDSTOJNIK UREDA BIJELE KUĆE
Haldeman: Nema razloga za brigu.
Nixon: Doista?
IZMEĐU 1971. I 1973.
PREDSJEDNIK NIXON TAJNO JE SNIMAO SVOJE RAZGOVORE
U BIJELOJ KUĆI I VLADINIM UREDIMA.
MARTHA MITCHELL SPOMINJE SE VIŠE OD 100 PUTA.
Nixon: Vječno nešto gnjavi. Plaši me. Ne podnosim to.
G. 1972. NIXONOVA REIZBORNA KAMPANJA
ZA PRAVI MIR, NIXON '72.
Godina 1972. godina je prilike za mir
kakav Amerika dosad još nije iskusila.
PONOVNO NIXON
UZ VAS, PREDSJEDNIČE
Državni odvjetnik John Mitchell dao je ostavku
te se 1. ožujka vraća na svoj stari posao,
vođenje kampanje Richarda Nixona.
Godine 1972. John Mitchell vodio je Nixonovu kampanju.
Nema sumnje, Martha Mitchell je žudjela
javno istupati u kampanji.
Bila sam jedna od prvih
u CREEP-u, Odboru za reizbor predsjednika.
Magruder,
Porter i ja
bili smo prve tri osobe koje su otvorile CREEP.
Imala sam vlastito osoblje i ured.
Bila sam uključena u cijelu kampanju.
Znala sam Marthu preko majke, June Dankworth,
koja je radila za CREEP.
S godinama su postale bliske prijateljice.
Za mene je ona bila teta Martha.
Martha im se sviđala jer se sviđala javnosti.
Uvijek je bila središte pozornosti na putovanjima.
Putujem po cijeloj zemlji,
radim dan za danom neprekidno
kako bih ga učinila predsjednikom.
Bila je vrlo odana stranci,
i vrlo odana predsjedniku
i isprva kao da je uživala u svojim javnim nastupima.
Ali sve su je više ograničavali.
DOBRO DOŠLI, PREDSJEDNIČE NIXON
SREĆA JE R. NIXON
Što je promijenilo vaš stav?
Znam da ste vi i vaš muž nekoć vjerovali u Richarda Nixona.
-Što se dogodilo? -Kalifornija.
Tog puta nisam željela doći ovamo,
ali prisilili su me u zadnji tren da otputujem.
17. LIPNJA 1972. NOĆ PROVALE U WATERGATE
Pozdrav svima!
Što radite večeras?
John Mitchell i ja,
i neki drugi iz kampanje bili smo u Los Angelesu.
Prikupljali smo sredstva.
Konobar mi je donio telefon i saznao sam što se dogodilo.
Petorica su uhićena u subotu
u pokušaju postavljanja prislušne opreme
u Demokratskom nacionalnom odboru.
Uljezi su ušli u urede Odbora,
pretražili su spise i odnijeli dokumente.
Nakon što je provala otkrivena uhićeno je pet osoba.
John me ostavio u Kaliforniji.
Iako ja to nisam željela.
A onda sam pročitala novine, prvi put nakon pet dana.
SUMNJIVAC ZA OZVUČIVANJE ZAPOSLENIK JE REPUBLIKANACA
PIŠU: WOODWARD I BERNSTEIN
Ovo je policijska fotografija Jamesa W. McCorda.
Jedna je od pet osoba iznenađenih i uhićenih jučer
u sjedištu Demokratskog nacionalnog odbora u Washingtonu.
A pogodite što je još?
Savjetnik Odbora kampanje za reizbor predsjednika Nixona.
Poznavala sam McCorda.
James McCord bio joj je tjelohranitelj
i vodio je njezinu kćer u školu.
John Mitchell angažirao ga je kao pomoćnika za svoju obitelj.
John Mitchell vraća se iz Kalifornije u Washington.
U tom je trenutku imao velik problem.
Očito je odobrio tu uprskanu provalu.
John Mitchell, predsjednik Nixonova reizbornog odbora,
porekao je upletenost u incident.
Zašto su dopustili da ja toliko dugo
ne znam baš ništa o provali u Watergateu?
Zašto su me ostavili ovdje u Kaliforniji?
Sklona sam vjerovati
da su me ti likovi izvukli iz Washingtona
zbog Watergatea.
Odmah sam uzela telefon
i nazvala Washington da saznam o čemu se radi.
Sastao sam se s J. Mitchellom u njegovu stanu.
Martha je zvala više puta.
Bila je ogorčena što ju je John ostavio u Kaliforniji
i što joj nije sve rekao.
Čuo sam samo da je Martha bila izvan kontrole,
da je bila histerična.
Bili smo u hotelskoj vili.
Sjedim na krevetu,
zovem Helen Thomas,
kad ulazi tjelohranitelj.
Rekao je: „Gđa Mitchell razgovara s Helen Thomas.
Govori joj koješta o Watergateu.
Što da radim?”
Uskoro je čujem kako kaže: „Makni se!”
Nisam znala što se zbiva, a onda se veze prekinula.
Bio sam dežurni liječnik zadužen za hotel.
Otišao sam u privatnu sobu.
U njoj je bilo ljudi.
Bili su uzrujani zbog njezina urlanja.
Htjeli su je smiriti.
Sputali su je, a ja sam joj ubrizgao nešto za smirenje.
Sve to bilo je vrlo neobično.
Ali kad vas nazove neki visoki vladin dužnosnik,
učinite to.
To je bio početak mog zatočenja.
Stvarno su vas zatočili?
Doslovno sam bila zatvorena među četiri zida.
„REPUBLIKANCI SU ME ZATOČILI” - MARTHA
Nakon neugodne afere Watergate,
Martha Mitchell opet progovara.
Sinoć je rekla novinarki
da su je zatočili suprugovi zaštitari.
Dok je telefonirala, kaže, petorica njih uništila su telefon,
a zatim: „Bacili su me na krevet i zabili mi iglu u stražnjicu.”
M. MITCHELL: NE ŽELE DA GOVORIM
Mislim da nema mnogo žena u ovoj zemlji koje će vas nazvati i reći:
„Drže me kao političku zatvorenicu.”
Tako da stvarno imate dojam
da postoje određene neprijateljske snage.
Imala je modrice na rukama
i rekla je da ima još modrica na bedrima.
Rekla je: „Bila sam domoljub dok me nisu ubili.”
Predsjednik se danas bavio raznim stvarima.
Glavna mu je briga bila pitanje Marthe Mitchell.
Predsjednik smatra da je John mora nekako ušutkati
ili zatvoriti.
Ne smije dopustiti da ovako progovara.
Stvorit će veliki nacionalni problem.
Martha Mitchell govori novinarima da napušta muža
dok on ne odluči napustiti politiku.
Rekla je: „Jako volim svog muža,
ali neću trpjeti sve te gadarije koje se zbivaju.”
VRPCE IZ BIJELE KUĆE
Nixon: Da nije bilo Marthe,
John ne bi dopustio da Watergate izmakne kontroli.
Haldeman: Ugasili smo požar, zasad.
Njegov odlazak mogao bi biti dobar potez.
Marthini obožavatelji mislit će da je to divno.
„Čovjek je ostavio posao,
kao vojvoda od Windsora,
koji se odrekao krune radi žene koju voli.
Jadna žena nije dobro,
a on će biti uz nju…” i sve to.
Nixon: A mi bismo pustili priču da ona nije dobro. Moramo.
Haldeman: Već jesmo.
NEVOLJA
OPIJANJE
Odjednom, iz Bijele kuće šire se razne glasine.
Iznenada novine pišu da sam luda,
da sam ovakva i onakva.
„ZBRČKANA”
Haldeman: Ostavka će biti pozitivna priča. Vrtjet će se oko Marthe.
Nixon: Učini to, sazovi novinare.
John Mitchell dao je ostavku na mjesto voditelja Nixonove kampanje.
Rekao je predsjedniku da je razlog za ostavku gđa Mitchell.
Neki demokrati tvrde da je provala u njihovo sjedište,
u koju je umiješan i Mitchellov zaštitar, možda bila čimbenik.
Republikanci to odlučno poriču.
Kažu da je jedini razlog gđa Mitchell.
Prijatelj Mitchella iz Ministarstva pravosuđa rekao je:
„Martha ima poseban problem. Očito je postao ozbiljniji.”
Sablaznila sam se, bila sam povrijeđena
a nisam znala tko me zapravo povrijedio.
Mislim da je incident u Kaliforniji bio početak.
OBITELJSKA PRIJATELJICA
Tad je shvatila
da je iz nekog razloga ušutkavaju.
Martha Mitchell na kraju se opisala
kao političku zatvorenicu.
Mislim da svi imamo obvezu osloboditi Marthu Mitchell.
SRPANJ 1972. DEM. NACIONALNA KONVENCIJA
Oslobodite Marthu Mitchell!
MARTHA TREBA PILEĆU JUHU
Hajde, Nixone!
SLOBODA MARTHI MITCHELL
Priča o tome kako je držana protiv svoje volje
djelovala je tako nestvarno.
Jesu li joj ljudi vjerovali?
Sumnjam da itko jest.
„BOJE SE MOJE ISKRENOSTI”
MARTHA SPUŠTA SLUŠALICU
MARTHA SLOBODNA; GRADIT ĆE NOV ŽIVOT U NEW YORKU
Ostat ću u svom stančiću
i skrivati se jer mi je silno neugodno.
Potpuno sam se povukla iz politike
dok su oni na sve načine pokušavali
riješiti se Watergatea.
Watergate nipošto nije bio tek puka provala.
Watergate je bio
golema kampanja
koja se koristila prljavim trikovima ne bi li osigurala reizbor.
Bila je to luda borba da se zataška i prikrije
što više je moguće, barem do izbora '72.
IZBORNA GODINA 1972.
POBJEDA ILI PORAZ
Još četiri godine!
I uspjelo je.
Nixon je uvjerljivo pobijedio.
20. SIJEČNJA 1973., DAN INAUGURACIJE
Mržnja je bila vodilja njegova mandata.
Iskoristimo moć predsjednika
kao instrument osvete
protiv svih koji su mu se ispriječili na putu,
uključujući Marthu Mitchell.
Nakon izbora priča o Watergateu zamrla je.
Interes je jenjao.
Nije uskrsnula sve do McCorda.
J. McCord, čovjek koji je rekao sucu
da se još štošta može reći o slučaju Watergate,
danas je pred senatskim odborom ispričao što zna.
McCord je rekao da je John Mitchell bio jako dobro upućen u Watergate.
G. Mitchell, bili ste simbol zakona i reda…
I dalje jesam, budite sigurni u to.
GRAD NEW YORK
Mitchell tad više nije bio dio administracije,
bio je običan građanin.
Ali Martha je počela razgovarati s novinarima.
Fred LaRue rekao mi je da budem oprezan kad zovem
jer Martha diže slušalicu i prisluškuje.
Zato moraš paziti što govoriš.
VRPCE IZ BIJELE KUĆE
Haldeman: Znaš što je Martha učinila?
Nixon: Ne. Nekog je zvala?
Haldeman: New York Times.
GĐA MITCHELL STRAHUJE DA MUŽU PODMEĆU WATERGATE
Nixon: Što je rekla?
Haldeman: Žalila se: „Podmeću Johnu.
Neću im to dopustiti.”
Kaže: „Neće mu ništa prišiti. Neću to dopustiti, tko god da stradao.
Znam tko je upleten.”
Mislim da se ljutila na Nixona jer je Johna doveo u takvu situaciju.
Htjela je zaštititi Johna,
ali mislim da nije znala koliko je zapravo bio upleten.
Ljubav prema Johnu zaslijepila ju je.
Dozlogrdilo mi je da ljudi govore da tražim publicitet.
Ali ako je publicitet nužan da sperem ljagu s dvoje nedužnih ljudi,
svog muža i sebe…
Krivicu u potpunosti možete svaliti na Bijelu kuću.
Kako mislite „na Bijelu kuću”?
24. 5. 1973., NBC NEWS
Kako mislim „na Bijelu kuću”?
Zašto kriviti njih?
Pa što mislite tko je sve pokrenuo?
Mislite li da je moj muž toliko glup?
Što mislite koga štiti?
Koga?
Nemam pojma. Koga?
Štitio je gospodina Predsjednika,
nema nimalo sumnje u to.
Sve ću reći. Znate li što će učiniti?
Vjerojatno će me na kraju ubiti.
Ali oslanjam se na vas novinare da me zaštitite.
Bila sam u Madisonu u Wisconsinu
i pronašla me.
Rekla je da Nixon treba dati ostavku.
Prva je to izgovorila.
Žena bivšeg voditelja Nixonove kampanje
kaže da je s predsjednikom često planirao strategiju.
Kako kaže gđa Mitchell:
„Predsjednik je uvijek znao što se zbiva.”
Predsjednik govori Amerikancima
da ne zna ništa o svim tim gadarijama
koje mu se zbivaju pred nosom.
Taj je čovjek znao što se zbiva
ili je bio nemaran kao predsjednik.
Nanjušila je to.
Znala je da se događa nešto prljavo.
Carl Bernstein i ja počeli smo shvaćati
da je bila jednočlani grčki zbor
jer je govorila istinu.
Kad ste u braku s nekim tko je u ozbiljnim pravnim problemima,
kao što je bio John Mitchell,
znate to.
John Mitchell jedino se naljutio
jer sam rekla da mislim da bi predsjednik trebao dati ostavku.
Mislim da je možda dobio jezikove juhe od Bijele kuće.
Martha je Johnu rekla:
„Ako podržiš Nixona, ideš u zatvor,
a čovjek koji je sve zakuhao ostaje slobodan.”
Bivši državni odvjetnik Mitchell napustio je suprugu
i preselio se u njujorški hotel.
Newsweek piše da je to posljedica nedavnog niza nasilnih ispada
u kojima je gđa Mitchell bacila njegovu odjeću
u hodnik njihove stambene zgrade.
Prijateljima je Mitchell navodno rekao da mu je žena poremećena,
ali da se ne može prisiliti
da je pravnim putem smjesti na psihijatriju.
Bila je sama nakon njegova odlaska.
Njezina kći Marty nije bila ondje.
Znam da je to razdoblje odvojenosti
Marthu pogodilo ravno u srce.
Proživjela sam vrlo teške događaje
i ako bi itko mogao postati alkoholičar, to bih trebala biti ja.
Ali nisam.
Mislim da je stalno strahovala da će joj se još nešto dogoditi.
Rekla je: „Znam da to rade jer misle da znam previše.”
Drogirali su me.
Dvaput su me pokušali smjestiti na psihijatriju.
Pokušali su me ubiti.
Nasmrt sam uplašena.
Svakog se dana probudim i pomislim: „Što će se danas dogoditi?”
Ne znam zašto nisam shvatila barem u nekoj mjeri
što se događa, ali nisam.
…dok nisam saznala
da su Nixon i Mitchell sjedili u Ovalnom uredu
i isplanirali sav ovaj kaos za mene.
Sve je na snimkama.
Tek je prošli tjedan senatski odbor za Watergate
saznao da postoje snimke razgovora predsjednika Nixona,
uključujući i razgovore o Watergateu.
John Mitchell, vjerovala sam, dao je ostavku zbog mene,
ali vrpce ukazuju na suprotno,
da su me on i Richard Nixon kontrolirali,
i zato su isplanirali
točno kako će Mitchell napustiti kampanju.
VRPCE IZ BIJELE KUĆE
30. LIPNJA 1972. DVIJE GODINE PRIJE
John Mitchell: Ovoga je puta stvarno pretjerala.
Stvorili smo svojevrsnog Frankensteina s novinarima. Znaš?
Nixon: Slavna je.
Mitchell: Točno.
Mogu pokušati sve zataškati.
Haldeman: Ovaj tvoj potez iznenadit će ih.
Nixon: U suprotnom, imate pravo, sve će povezati s Watergateom.
Protiv Nixonovih najbližih suradnika danas su podignute optužnice
u krunskom trenutku u dugotrajnoj istrazi Watergatea.
Mitchell, bivši državni odvjetnik i voditelj kampanje,
sada optužen za ometanje pravde, laganje istražnoj poroti i FBI-u,
može dobiti 30 g. zatvora.
Sigurna sam da je Mitchell očekivao pomilovanje,
ali Nixon je otišao, a da ga nije pomilovao.
Tijekom dugog i teškog razdoblja afere Watergate
smatrao sam da mi je dužnost ustrajati.
Međutim, postalo mi je jasno
da više nemam dovoljno jako političko uporište u Kongresu.
Moja ostavka na funkciju stupa na snagu sutra u podne.
9. KOLOVOZA 1974.
One večeri kad je Nixon dao ostavku
po prvi sam put
zaista osvijestila sve što se zbilo.
To je bio početak…
Morala sam ustati.
Nekoć su ljudi mislili da je Martha Mitchell zabavna i nečuvena
zbog njezine otvorenosti i ponoćnih telefonskih poziva.
Uslijedile su iskrene, gnjevne izjave o Watergateu
i užasna spoznaja da Martha Mitchell govori istinu.
SAD TE ČUJEMO, MARTHA
M. MITCHELL NA TELEVIZIJI
Dobro došli u Panoramu.
Pozdravite našu suvoditeljicu, Marthu Mitchell.
NOVA MARTHA! KAKO JE POSTALA LABUD
JUNAKINJA WATERGATEA
POLITIKA MI JE UNIŠTILA BRAK
KOJI JOHN?
Bijela kuća govorila je novinarima poput mene:
„John Mitchell dao je ostavku
jer se morao brinuti o svojoj ženi.”
-Jadan, morao se brinuti o meni. -Da.
MARTHA MITCHELL NIJE LUDA PIŠE: N. EPHRON
Kažu da ste pokrenuli aferu Watergate.
-Da ste rekli svima. -Točno.
-Jeste li zadovoljni ishodom? -Doista jesam.
-Mislite li da ako predsjednik… -Bila je to blagodat za našu zemlju.
Opet ćemo sve političare pretvoriti u prave patriote.
Neće biti nepošteni.
Ljudi koji su bili najbliži Nixonu, u Bijeloj kući i u politici,
danas su osuđeni na zatvor zbog uloge u zataškavanju Watergatea.
Mnogima je to bilo veliko finale skandala Watergate.
John Mitchell imao je komentar.
Moglo je biti i gore.
Mogao me osuditi na život s Marthom,
pa mislim da sam dobro prošao.
-Jeste li ogorčeni zbog svega? -Izuzetno.
G. 1975.
Martha Mitchell,
gospođa koja je bila poznata po razgovorljivosti u Bijeloj kući,
počela je prodavati haljine u Pink Houseu.
Tužila je J. Mitchella zbog kašnjenja alimentacije,
a u ovih dva tjedna opisana je u sudskom dokumentu
kao teško bolesnu, bez sredstava i prijatelja.
Kad se razboljela, nije htjela viđati puno svojih prijatelja.
Osoba koju je htjela vidjeti odbila je doći.
Jutros je oko 400 ljudi u Pine Bluffu u Arkansasu
na zadnji počinak ispratilo Marthu Mitchell.
3. LIPNJA 1973.
Zbog iskrenosti imala je problema s Nixonovom administracijom
i s vlastitim mužem.
Ali stekla je mnoge obožavatelje kod kuće.
Neki su poslali cvijeće.
Jedan aranžman od bijelih krizantema jasno je poručio:
„Martha je imala pravo.”
Nije bilo potpisa.
MARTHA JE IMALA PRAVO
Je li bila luda dama?
Ja to sigurno ne mislim. Mislim da je bila sjajna osoba
i da je u neku ruku bila vizionarka.
Proročica.
Gđo Mitchell, sigurno ćete se pojaviti u povijesnim knjigama.
Kako biste voljeli da vas pamte?
TODAY, 11. 2. 1971., NBC
Ako ikad učinim nešto dobro, Barbara,
voljela bih da me pamte kao osobu koja je činila dobro za svoju zemlju.
To bi me najviše veselilo.
-A to postižete progovarajući. -Tako je.
MITCHELL JE PROVEO 19 MJESECI U ZATVORU
ZBOG SVOJE ULOGE U ZATAŠKAVANJU.
NIXONA JE POMILOVAO NJEGOV NASLJEDNIK, PREDSJEDNIK FORD,
30 DANA NAKON OSTAVKE.
G. 1988. PSIHOLOG BRENDAN MAHER SKOVAO JE POJAM „EFEKT MARTHE MITCHELL”
ZA PROCES KOJIM NEČIJA UVJERENJA ISPRVA PROGLAŠAVAJU ZABLUDAMA,
NO POSLIJE SE ISPOSTAVE ISTINITIMA.
U SJEĆANJE NA FLORENCE E. ALVERGUE
Prijevod titlova: Vedrana Zupanič